Синајски Полуостров

мини|Физичка карта на Синајскиот Полуостров
**Синајски Полуостров** или **Синај** (; , *Сина*) — триаголен полуостров во Египет со површина од околу 60.000&nbsp;км2. Сместен е помеѓу Средоземното Море на север и Црвеното Море на југ, служејќи како копнен мост помеѓу Азија и Африка. Најголемиот дел од полуостровот припаѓа на две области на Египет (уште три се протегаат низ подрачјето на Суецкиот Канал) и има население од околу 1.400.000 жители. Покрај тоа, Египќаните го нарекуваат и „земја на тиркизот“ (, *Ард ул-Фејруз*). Меѓу старите Египќани бил познат како *Мафкат* или „земја на зелените руди“.

За разлика од Левантот (денес во Сирија, Либан, Јордан, Израел, Јудеја и Самарија (Западниот Брег) и Појасот Газа), кој низ историјата бил предмет на судири помеѓу Египет и државите од Месопотамија (Вавилонија, Асирија, Митани) и Мала Азија (Хетитското Царство), Синајскиот Полуостров бил постојан дел од Египет уште од првата династија (~3100 г. п.н.е.), па сè до XX век. Како и остатокот од Египет, полуостровот потпаѓал под власта на странските сили како што се Отоманското Царство и Велика Британија (1882-1956). Синај е подоцна окупиран од Израел за време на Суецката криза (во Египет наречена „Тројна агресија“ поради усогласените напади на Британија, Франција и Израел) во 1956 г., како и во Шестдневната војна од 1967 г. На 6 октомври 1973 г. Египет ја започнал Јомпкипурската војна за да си го поврати полуостровот, во што успеал по многубројни жестоки борби. По Египетско-израелската војна од 1973 г. и Израелско-египетскиот мировен договор од 1979 г., во 1982 г. Израел конечно се повлекол од последното упориште на Синајскиот Полуостров. Денес Синај е туристичко одредиште поради природните знаменитости, богатите корални гребени и библиската историја. Синајската Гора пак, е едно од најважните места во аврамските религии.

## Преглед
[мини|[манастир Света Катерина|Манастирот „Св. Катерина“ — најстариот функционален христијански манастир во светот]]
Управните области Северен Синај и Јужен Синај опфаќаат околу 60.000&nbsp;км2 и имаат население од 597.000 жители (2013). Доколку се вклучи Западен Синај, односно деловите од областите Порт Саид, Исмаилија и Суец што се протегаат источно од Суецкиот Канал, тогаш населението достигнува 1.400.000 жители.

Се смета дека името *Синај* води потекло или од древниот месечев бог Син или од хебрејскиот збор *Сене* () Полуостровот го добил името поради претпоставката дека планината близу манастирот „Св. Катерина“ е библиската Синајска Гора, иако ова поимување е спорно.

Значаен дел од населението во пустинските краишта на полуостровот е бедуинско, со живописни народни носии и животна култура, застапено во Синај уште од доселувањето на племето Бени Сулејман XIV век. Источниот брег на Синај ги двои Арапската и Африканската Плоча.

## Галерија

Податотека:UNEF.Canada.Panama.74.jpeg|Странски мировници во Синај (1974)
Податотека:SinaiSand.JPG| Песочна дина и карпести изданоци на Синај
Податотека:ISJabalMusa.JPG| Синајската Гора
Sinai Desert, Egypt, Road through the desert landscape.jpg
Sinai Desert, Egypt, Lunar landscape of Sinai desert.jpg
| Нуркач кај Шарм ел-Шеик


## Поврзано
* Суецки Залив
* Акапски Залив
* Синајска Гора
* Синајски леопард
* Синајски и палестински поход

## Наводи

## Надворешни врски

* Водич низ Синај — историја, флора, фауна, пустински предели, бедуини и геологија  


Категорија:Полуострови во Азија
Категорија:Полуострови во Египет
Категорија:Западна Азија
Категорија:Библиски места
Категорија:Историја на Израел
Категорија:Историја на Блискиот Исток
Категорија:Црвено Море
Категорија:Суецки Канал
Категорија:Демилитаризирани зони